Mysis (slekt)

se tekst

Mysis er en slekt av små krepsdyr. Artsnavnebasen bruker mysis som artsnavn på en av artene, Mysis relicta.

De minner om små reker, og hunnen oppbevarer eggene i en rugepose under brystpartiet. Kroppslengden er mellom 10–30 mm.

Mysis er utbredt i salt- og brakkvann langs kystene av Nordishavet og lengst nord i Atlanterhavet og Stillehavet. Noen ferskvannsarter lever i innsjøer i nordlige strøk, og det er også fire arter i Det kaspiske hav.

Ferskvannsartene regnes til de såkalte istidskrepsene. Det vil si at de fikk sin nåværende utbredelse i en periode med mange bredemte innsjøer ved slutten av siste istid. Alle ferskvannsformer ble tidligere regnet til Mysis relicta, men de er nå splittet i fire arter.

M. relicta s.s. er den vanligste arten i nordeuropeiske innsjøer og forekommer også i de minst salte delene av Østersjøen. M. salemaai lever ute i de frie vannmassene i Østersjøen og finnes også i innsjøer på De britiske øyer, Sør-Skandinavia, Karelen og videre østover til kysten av Nord-Sibir. M. segerstralei har en sirkumpolar utbredelse langs kystene av Nordishavet og forekommer også i innsjøer i dette området. M. diluviana er en ferskvannsform i tidligere nedisete deler av Nord-Amerika.

De fire artene i Det kaspiske hav har tilpasninger til å leve på dypt og kaldt vann i denne brakkvannsinnsjøen. Fire andre arter har en marin, sirkumpolar utbredelse i Nordishavet: M. oculata, M. nordenskioldi, M. segerstralei og M. polaris.

 Arter 
World Register of Marine Species oppgir følgende arter: Besøkt 10. desember 2013.

 Mysis amblyops G.O. Sars, 1907
 Mysis caspia G.O. Sars, 1895
 Mysis diluviana Audzijonytė & Väinölä, 2005
 Mysis gaspensis O. Tattersall, 1954
 Mysis litoralis (Banner, 1948)
 Mysis macrolepis G.O. Sars, 1907
 Mysis microphthalma G.O. Sars, 1895
 Mysis mixta Lilljeborg, 1852
 Mysis nordenskioldi Audzijonytė & Väinölä, 2007
 Mysis oculata (Fabricius, 1780)
 Mysis polaris Holmquist, 1959
 Mysis relicta Lovén, 1862
 Mysis salemaai Audzijonytė & Väinölä, 2005
 Mysis segerstralei Audzijonytė & Väinölä, 2005
 Mysis stenolepis S.I. Smith, 1873

I Norge forekommer M. mixta og M. oculata i saltvann, M. nordensskioldi og M. segerstalei i brakkvann, og M. relicta og M. salemaai i ferskvann. Det kan tenkes at M. polaris forekommer i drivisen ved Svalbard, selv om den aldri er funnet.Artsdatabanken – Mysis  Besøkt 10. desember 2013.

 Referanser 

 Eksterne lenker 


Kategori:Mysider
Kategori:Dyr formelt beskrevet av Pierre André Latreille
Kategori:Krepsdyr formelt beskrevet i 1802